מכונות הטיסה המופלאות של 
Old Rhinebeck Aerodrome
אתה יוצא מניו יורק צפונה מהלך כ 70 מייל לאורך נהר ההדסון, מגיע לקרחת יער קטנה ירוקה ובעצם נוסע אחורה בזמן כ- 100 שנה.
אחרי שביקרתי כבר 5 פעמים באושקש (ולא שבעתי) ולרגל יום הולדתי הפתיעה אותי אישתי שתחיה ולקחה אותי אחורה בזמן אל Old Rhinebeck Aerodrome. 

 המקום הוא מוזיאון חי פעיל ונושם של מטוסים עתיקים, כולם במצב טיסה וכולם מוטסים ע"י טייסים מופלאים "צעירים" בני 80. 

בנוסף לריח היער והדשא,  הריח כאן הוא של קו טיסה  חי פעיל ואמיתי 

כמובן שלא התאפקתי  ולקחתי סיבוב על דו-כנפי עתיק, מעל להדסון וליערות המקיפים אותו, לא לפני שציידו אותי בכובע ומשקפי טיסה מתאימים.

המטוס הדו כנפי שלקח אותי לסיבוב מעל ההדסון

  חזרנו לנחיתה מחפשים את קרחת היער שלנו, והקרחת קצרה ולא פשוטה לנחיתה (גם לנוסע מנוסה כמוני).

הארוע כולו באווירה עתיקה כולל מסע שדרה של מכוניות עתיקות כשכל הצוות לבוש בבגדי התקופה, אבל למרות האווירה התיאטרלית הארוע כולו הוא איכותי ביותר ומרגש כל חובב תעופה.

 לראות את המטוסים המופלאים העתיקים, האנגלים, צרפתים האמריקאים ואפילו מטוסי האויב הגרמני, רצים על הדשא, מתנתקים, מגרדים את הצמרות וטסים ביחד בשמים הכחולים – בהחלט מרגש.

הנעה

המראה

ובאוויר
את האירוע מנחה מראש מגדל עץ, בפאתוס, אך במקצועיות ובחן כרוז שמוליך את קהל הצופים ומחזיר אותם לתקופת הראשונים.
וכשכל המטוסים עושים אווירובטיקה ומשחקים במלחמה אתה בהחלט מרגיש כמו ב"מסע בזמן", והרי זה מה שאנחנו מחפשים בכל יומולדת: להתרגש ולהרגיש צעירים יותר...
המקום נוסד ע"י  James Henry “Cole” Palen   (1925-1993)
חובב תעופה נלהב ומסור שהתחיל בהקמת אוסף פרטי כשרכש כבר ב 1951  שישה מטוסים   (SPAD XIII, Avro 504K, Curtiss Jenny, Standard J-l, Aeromarine 39B   ו - Sopwith Snipe ), העבירם    לעיירה  Rhinebeck   והפך את המקום לאתר מופלא של מטוסים חיים.

בין המטוסים אפשר לראות את 
Albatros D.Va מ 1917 עם מנוע של כ 170 כ"ס 

Avro 504K מ 1914 עם מנוע של כ 130 כ"ס

Caudron G.III הצרפתי מ 1914 עם 80 כ"ס
Fokker Dr.I התלת כנפי מ 1917 עם  110 כ"ס

Fokker D.VII מ1918  עם מנוע אדיר של 200 כ"ס

הצרפתי   Morane Saulnier A-1  מ 1917 עם  160 כ"ס
ועוד צרפתי  Nieuport 10  מ 1915   עם 80 כ"ס
SPAD VII   מ 1917 עם 150 כ"ס
Curtiss Pusher Model D מ1911 עם 80 כ"ס
הבריטי  Sopwith Camel  מ 1917 עם 160 כ"ס
הצרפתי Bleriot XI “Cross-Country” מ 1911 עם 70 כ"ס

והצעיר בחבורה  DeHavilland DH.82 Tiger Moth  מ 1934 עם מנוע 120 כ"ס

ואחד הצעירים שמטיס את המכונות המופלאות כמובן עם הצעיף הניצחי

האירוע מתקיים בכל סוף שבוע בימי שבת וראשון  מאמצע יוני ועד אמצע אוקטובר והטיסות מתקיימות בהתאם למזג האוויר כמובן.

http://www.oldrhinebeck.org/

הכותב:  דרור ארצי  -   טייס, מהנדס אווירונאוטי, מרצה בטכניון וחובב מושבע של מכונות טייס מופלאות

